《和元郎中从八月十二至十五夜玩月五首》
唐代·王建

半秋初入中旬夜，已向阶前守月明。

从未圆时看却好，一分分见傍轮生。

乱云遮却台东月，不许教依次第看。

莫为诗家先见镜，被他笼与作艰难。

今夜月明胜昨夜，新添桂树近东枝。

立多地湿舁床坐，看过墙西寸寸迟。

月似圆来色渐凝，玉盆盛水欲侵棱。

夜深尽放家人睡，直到天明不炷灯。

合望月时常望月，分明不得似今年。

仰头五夜风中立，从未圆时直到圆。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。